# פגישת ועד העמותה מיום 3.2.20

## נוכחים: אמנדה קלאר, אירית שפיר, סימה גרופי, חני ורדי, רבקה אוברציגר, טובה דביר, קלאודיה קונסון, רויטל מדינה, זהבה ויזר, לריסה ראם.

## דיון:

1. **קורס הסמכה** – יוצא לדרך באפריל 2020. ההרשמה בעיצומה, בשלב זה יש למעלה מ 80 נרשמים, התנאי להרשמה שהאחות עובדת במוסד המקבל חולים עם קוד משרד הבריאות. תנאי שגורם להתמרמרות בקרב האחיות אך זהו התנאי של משרד הבריאות המשתתף במימון התכנית בלמעלה מחמישים אחוז. בהמשך במידה והקורס יצליח ננסה ליזום לקורס נוסף שיהיה פתוח לכולם ללא מימון משרד הבריאות.
2. **כנס העמותה במאי** השנה – ביוזמתה של קלאודיה מתוכנן כנס במאי עם נציגים מיפן, אוניברסיטת אוסלו, אוניברסיטת סנט. פטרבורג ומפולין. לדברי קלאודיה במידה ויאשרו הגעה, כל אחד מהאורחים יהיה מוכן לתת הרצאה. הכנס מתוכנן ל – 4.5.20, קלאודיה בקשר עם הנציגים השונים כדי לוודא הגעתם. נושא הכנס – דמנציה וכן התייחסות לשנת האחות הבינלאומית. חברי הועד מתבקשים לחפש רעיונות לשם הכנס, טובה תשלח הודעות לשמירת התאריך. הועלו הצעות רבות להרצאות בכנס לכן הוחלט לקיים כנס של יומיים, הוקמה תת ועדה לארגון הכנס. **חברי הועדה:** אמנדה, קלאודיה, לריסה, סימה יו"ר הועדה זהבה ויזר. חלוקת תפקידים:

סימה – תביא הצעות למיקום הכנס בבית מלון באזור המרכז וצפונה. טובה – תדבר עם חוה גולנדר על הרצאה בנושא התפתחות הטיפול הסיעודי בנושא הדמנציה. זהבה – תדבר עם גרי מעמותת עמדא על מתן הרצאה בכנס. לריסה – נושאים לכנס - הציעה הרצאות כמו: טיפול במטפל ע"י פנינה סלע כץ, הטיפול הפליאטיבי בחולה הדמנטי, הבדל בין דיליריום ודמנציה. באחריות לריסה להביא את שמות המרצים. משרד הבריאות -תכנית לאומית לדמנציה, סרטון שהפיקו בנושא. נושאים נוספים שהועלו: דמנטים צעירים, חולי נפש שהזדקנו ומפתחים בעיות גריאטריות, פעולות למניעה, מודלים של טיפול בדמנציה, שעות הפנאי ותעסוקה בשעות הערב ועוד. הועדה תבנה את תכנית הכנס, תציע מקום ועלויות צפויות ותגיש את הצעותיה עד 23.2 א.**עלויות צפויות** – תרגום סימולטני, הסעת האורחים משדה התעופה למלון ובחזרה מהמלון לשדה התעופה.

האורחים מחו"ל יוזמנו לסיור במוסדות וארגונים שונים.

ב. **תשלום** – גובה התשלום לכנס יקבע בהמשך כשיהיו נתוני העלויות. אופן התשלום יהיה באמצעות פי בוקס **pay box** שאמנדה תפתח.

ג. **ספונסרים** – אורנה קשבי עם עזרת חברי ועד נוספים, קשר עם ספונסרים.

3**. שיווק** **העמותה והכנס** – הועלו רעיונות שונים לשיווק הכנס והעמותה

- להזמין תקשורת, לעשות סרטון של החברים במדים, לעשות סרטון המתאר את פעילות העמותה ולפרסם את העשיה של העמותה.

- לחדש את פרסום החוברות המקצועיות. צוות לכתיבת החוברות – חני, רויטל, זהבה – מוכנה לכתוב את החוברות.

- להכניס לאתר מידע לקשישים ולבני המשפחה.

4. **הגדלת מספר חברות העמותה** – אמנדה תפיץ ותשווק את העמותה בקורסים שהיא מלמדת.

- הצעה להביא את המומחיות הקליניות לפגישה והכרות עם העמותה. - החברי/ות הועד מתבקשות לגייס חברים חדשים לעמותה מתוך סביבת העבודה וההכרות שלהן.

5. **כנסים בחו"ל** – קלאודיה מדווחת על כנסים מתוכננים -

א. כנס בפולין 23-24.9 בנושא טיפול סיעודי. אפשר להציע הרצאה. יש אפשרות לקיום סיור לימודי.

ב. כנס גדול במוסקבה ע"ש פלורנס נייטינגל בתאריכים - 21-22.5 יש אפשרות לסיור לימודי.

ג. מתוכנן כנס בלונדון ב – 23.10

6. **קורסי העשרה** – מתוכננים קורסי העשרה לאחיות מוסמכות ולאחיות מעשיות, בהיקף של 60 שעות שיהיו מוכרים לגמול השתלמות. הכוונה לקיים את הקורסים בדרום ובצפון במרכזי אשל ובמרכז בבי"ח שמואל הרופא. אמנדה תנסה להשיג את המקומות. צוות הועדה לחינוך יבנה את התכנית.

* **שימו לב לחלוקת התפקידים**

רשמה

רבקה אוברציגר